# Агроклиматични изисквания на земеделските култури

### от Уикипедия, свободната енциклопедия

За нуждите на агроклиматичното райониране не е необходимо да се знаят само изискванията на културите към отделните метеорологични елементи, но и те да се формулират количествено.

Като конкретен пример ще разгледаме зимна пшеница. Вегетационният период при тази култура се дели на четири подпериода, по отношение на изискванията й към метеорологичните условия.

- I-ви подпериод: Нормално поникване настъпва в диапазона 4-15 °С. След лятно засушаване за достатъчно се счита падането на 50 мм валеж, а над 135 мм се приема за излишък.

- II-ри подпериод: Започва обикновено 3 седмици след поникването и продължава до края на март. За оптимална се счита температурата 8,5 °С, а минимума е 7,5 °С. По време на братенето месечния минимум на валежите е 30 мм, а над 80 мм се счита за излишък.

- III-ти подпериод: Буен растеж по време на вретенене и формиране на класа. Изискванията на растенията към влагата достигат максимума си и растенията могат да оползотворят голяма сума на валежите. За месеца се счита като недостиг валеж под 40 мм. Периода на цъфтежа е особено критичен за високите температури на въздуха (над 25 °С), когато може да настъпи редуциране на броя на опрашените зърна.

- IV-ти подпериод: Нуждите от влага намаляват. Отрицателно влияние преобладава при месечен валеж над 90 мм, а недостиг се проявяват при 15 мм. Оптимумът е около 20 мм. За времето на зреене оптимумът е 18 °С, а граничните стойности без отрицателен ефект са 14-24 °С. Припламване се появява при температури над 33 °С.

Агроклиматичните изисквания на отделните култури са важна информация за всяка от тях и в агрономическата литература се описват като биологични изисквания. Конкретна информация в тази материя е посочена в други достъпни до момента страници при културите:

- Сорго
- Зърнено-бобови култури
- Слънчоглед
- Фъстъци
- Тютюн

## [редактиране] Вижте също така

- Агроклиматично райониране на земеделските култури
- Климатични коефициенти при бонитация
- Агрометеорология
- Списък на земеделски теми

Взето от „http://bg.wikipedia.org../../../%D0%B0/%D0%B3/%D1%80/%D0%90%D0%B3%D1%80%D0%BE%D0%BA%D0%BB%D0%B8%D0%BC%D0%B0%D1%82%D0%B8%D1%87%D0%BD%D0%B8_%D0%B8%D0%B7%D0%B8%D1%81%D0%BA%D0%B2%D0%B0%D0%BD%D0%B8%D1%8F_%D0%BD%D0%B0_%D0%B7%D0%B5%D0%BC%D0%B5%D0%B4%D0%B5%D0%BB%D1%81%D0%BA%D0%B8%D1%82%D0%B5_%D0%BA%D1%83%D0%BB%D1%82%D1%83%D1%80%D0%B8.html“.

Категории: Земеделие | Земеделски култури | Агрометеорология

##### Views

- Статия
- Беседа
- Текуща версия

##### Търсене